钦定古今图书集成/理学汇编/字学典/第157卷 > 孔子石砚赋 > 《张幼于惠临洮赐砚歌》王世贞
## 钦定古今图书集成/理学汇编/字学典/第157卷 > 孔子石砚赋 > 《张幼于惠临洮赐砚歌》王世贞

蒙将军扫中山敌，归向临洮斲地脉。刓出坚珉三尺
碧，祖龙爪端五花黑。一时漆合毛颖交，千古弘开墨
君宅。临洮金人血中土，天画此石归沙碛。歙州龙尾
近足致，端溪鹆眼新堪惜。淳熙主人眷西顾，玉堂昼
草平胡檄。中涓但睹天颜喜，学士惊传百朋锡。小击
疑闻泗滨磬，捧来似剖蓝田璧。宸章姓字刻琬琰，烟
霞不散乌皮席。后四百年竟谁在，楚人弃弓楚人得。
张生豁达烟过眼，王子贪馋咽生液。呜呼右军风字
世不见，令我青箱久无色。珍重题诗一报张，夙生或
结词林识。

晋傅元《砚赋》“采阴山之潜璞，简众材之攸宜，节方圆
以定形，锻金铁而为池，设上下之剖判，配法象乎二
仪，木贵其能软，石美其润坚，加采漆之胶固，含冲德
之清元。”

《梁庾肩吾启》：“自非身疲捧砚，役倦攀桃，岂可立致还
年，坐生羽翼。”

北周庾信《谢滕王集序启》：“非有班超之志，遂已弃笔；
未见陆机之文，久同烧砚。”

唐李白《草书歌行》：“宣州石砚墨色光。”

杜甫《赠李祕书》诗：“御案金騕袅，宫砚玉蟾蜍。”

岑参《酬李判官使院即事见呈》诗：“饮砚时见鸟，卷帘
晴对山。”

《韩偓》诗：“官司持玉砚，书省擘香笺。”

唐球《临池洗砚》诗：“恰似有龙深处卧，被人惊起黑云
生。”

宋陈旅诗：“万里壮游孤砚在，十年归梦乱山深。”
《方回惜砚中花》诗：“朝来不忍轻磨墨，落砚香黏数点
红。”

元张雨诗：“消得玉堂金砚匣，至今传入画图中。”
宋无端《石砚》诗：“云汉带星来玉匣，墨池蒸雨出沧溟。